ตีนแมวจนมุม ลักแว่นหมอ (คลิป)
ใช้ผ่าตัดหลอดเลือดเอาไปจํานํา-แค่ 1 พัน,หมอหนุ่มน้ำตาไหลได้แว่นผ่าตัดคืน หลังถูกคนร้ายฉกไปจากบ้านพักในมหาวิทยาลัยขอนแก่น โจรดอดไปจำนำในราคา 1,000 บาท เจ้าของโรงจำนำเห็นข่าวรีบประสานกับตำรวจ ตรวจสอบพบเป็นของหมอจริงเลยนำไปส่งคืนถึงโรงพยาบาล พร้อมขอบคุณทุกฝ่ายที่ช่วยกันจนได้ของคืน ส่วนตีนแมวโดนรวบคาบ้าน,จากกรณีคนร้ายขึ้นบ้านพักของ นพ.ฐิติ จันทร์เมฆา ศัลยแพทย์หัวใจหลอดเลือดและทรวงอก รพ.ศรีนครินทร์ จ.ขอนแก่น ในบริเวณศูนย์พักแพทย์ 6 ในมหาวิทยาลัยขอนแก่น โดยฉกเอาเลนส์แว่นตาใช้สำหรับผ่าตัดมูลค่า 80,000 บาท กับเหรียญบาทอีกประมาณ 300 บาทไป เหตุเกิดเมื่อวันที่ 6 ส.ค. ที่ผ่านมา หลังเกิดเหตุได้เข้าแจ้งความไว้ที่ สภ.ย่อยมหาวิทยาลัยขอนแก่น อ.เมือง,ขอนแก่น,พ.ต.ท.อดิศักดิ์ งามชัด หน.สภ.ย่อยมหาวิทยาลัยขอนแก่น เปิดเผยว่า หลังรับแจ้งเจ้าหน้าที่ตำรวจไม่ได้นิ่งนอนใจ ฝ่ายสืบสวนลงพื้นที่สืบสวนทุกด้าน ทั้งบุคคลที่เข้าออกในบ้าน รวมทั้งตรวจสอบกล้องวงจรปิด ตามเส้นทางที่ออกจากบ้านพักและมหาวิทยาลัยขอนแก่นเพื่อหาตัวคนร้ายมาดำเนินคดีโดยเร็ว ขณะที่ นพ.ฐิติ ได้เข้าให้รายละเอียดเพิ่มเติมว่า แว่นตาที่ถูกขโมยไปมีความจำเป็นต่อการผ่าตัดหัวใจเพื่อช่วยชีวิตผู้ป่วยเป็นอย่างมาก และไม่มีใครนำไปใช้ได้ นอกจากตน จึงขอให้คนร้ายนำมาคืนเพื่อใช้ รักษาคนป่วยต่อไป ซึ่งเรื่องราวทั้งหมดถูกนำมาโพสต์ลง ในโลกโซเชียลเพื่อช่วยเหลือคุณหมออย่างต่อเนื่อง,ต่อมาบ่ายสองวันที่ 17 ส.ค. พ.ต.ท.วิษณุ จันทร์พล สว.สส.สภ.เมืองขอนแก่น พร้อมชุดสืบสวนและพนักงานสอบสวน สภ.ย่อยมหาวิทยาลัยขอนแก่นและ เจ้าหน้าที่ รปภ.ลงพื้นที่ตรวจสอบบ้านพักของ นพ.ฐิติ ที่เกิดเหตุโดยใช้เวลาประมาณ 1 ชม. หลัง ตรวจสอบ พ.ต.ท.วิษณุเปิดเผยว่า คนร้ายคงจะมา ดูลาดเลาก่อนลงมือและรู้ว่าบ้านเกิดเหตุไม่มีคนอยู่ในตอนกลางวัน อีกทั้งบ้านพักแต่ละหลังอยู่ห่างกันและมีป่ารกจึงลงมือเข้าไปขโมยทรัพย์สินในบ้านได้สะดวก อีกทั้งโจรรายนี้คงไม่ทราบว่ากระเป๋าที่ขโมยไปเป็นกระเป๋าบรรจุเลนส์แว่นตาของแพทย์ อาจจะคิดว่าเป็นของมีค่าที่สามารถนำไปขายได้,ส่วน นพ.ฐิติ จันทร์เมฆา กล่าวว่า หลังเกิดเหตุได้เก็บข้าวของเครื่องใช้ออกจากบ้านพัก หลังเกิดเหตุไปอยู่บ้านส่วนตัวทันทีเพราะรู้สึกถึงความไม่ปลอดภัย แต่ยังเชื่อว่าเจ้าหน้าที่ตำรวจจะสามารถสืบสวนสอบสวนหาตัวคนร้ายได้ และยังเชื่อว่า โจรจะนำแว่นตามาคืนให้เพราะโจรเอาไปก็ใช้ประโยชน์อะไรไม่ได้ หากขายคงไม่มีร้านใดรับซื้อไว้ เพราะกล่องใส่แว่นมีชื่อติดไว้ อย่างชัดเจนจึงไม่สามารถขายแลกเปลี่ยนเป็นเงินได้และเชื่อว่าคนร้ายจะนำมาคืนไม่ทางใดทางหนึ่ง,กระทั่งเวลา 15.30 น. วันเดียวกัน ผู้สื่อข่าวรับแจ้งจาก นพ.ฐิติด้วยน้ำเสียงดีใจว่า แว่นตาที่ถูกขโมยไปได้คืนมาแล้วโดยให้รายละเอียดว่า หลังเจ้าหน้าที่ตำรวจตรวจบ้านพักเสร็จ จากนั้นอีกไม่นานปรากฏว่ามีคนนำมาคืนกับตำรวจ และคนที่นำมาคืนไม่ใช่คนร้ายแต่เป็นเจ้าของโรงรับจำนำที่รับจำนำจากคนร้ายไว้ ภายหลังรับจำนำเห็นข่าวจากหลายสื่อทั้งโซเชียลและสื่อหลัก จึงประสานตำรวจเพื่อนำมาคืน และตำรวจได้นำคืนให้ที่ รพ.ศรีนครินทร์ ผมดีใจจนน้ำตาไหลที่ได้แว่นตากลับคืนมา เพราะเป็นแว่นตาที่สำคัญมากที่สุดในการทำงานในหน้าที่ แพทย์ต้องใช้สำหรับผ่าตัดหัวใจหลอดเลือดให้กับผู้ป่วย ขอขอบคุณที่ทุกฝ่ายที่ช่วยกันจนมีการนำแว่นตามาคืน ซึ่งทั้งแว่นตาและกล่องที่บรรจุแว่นยังสมบูรณ์เหมือนเดิม นพ.ฐิติกล่าวอย่างดีใจ,ขณะที่เจ้าหน้าที่ตำรวจชุดสืบสวน สภ.เมืองขอนแก่นได้ตรวจสอบเอกสารการรับจำนำทราบชื่อ นามสกุลและที่อยู่ของคนที่นำแว่นมาจำนำแล้ว โดยคนร้ายนำแว่นหมอมาจำนำในราคา 1,000 บาท แต่ไม่ขอเปิดเผยรายละเอียด เนื่องจากอยู่ระหว่างการรวบรวมพยานหลักฐานขอหมายจับนำตัวคนร้ายรายนี้มาดำเนินคดีตามกฎหมายต่อไป,ต่อมาเวลา 21.00 น. วันเดียวกันชุดสืบสวน สภ.เมืองขอนแก่น นำโดย พ.ต.อ.จำลอง สุวลักษ์ ผกก.สภ.เมืองขอนแก่น พ.ต.ท.วิษณุ จันทร์พล สว.สส. นำหมายศาลจับกุมนายอนุชา ตันปุระ อายุ 20 ปี อยู่บ้านเลขที่ 5 หมู่ 11 ต.ดงเมืองแอม อ.เขาสวนกวาง จ.ขอนแก่น ผู้ต้องหาที่ก่อเหตุฉกแว่นตาผ่าตัดดังกล่าวโดยจับกุมได้ที่บ้านใน อ.เขาสวนกวาง สอบสวนเบื้องต้น ผู้ต้องหาให้การรับสารภาพว่า เป็นคนก่อเหตุลักทรัพย์บ้านพักหมอจริงฉกเอากล่องแว่นตาผ่าตัดไปโดยไม่รู้ว่าเป็นแว่นผ่าตัดเข้าใจว่าเป็นแว่นที่ใส่สำหรับเล่นเกม นำไปจำนำที่ร้านในราคา 1,000 บาท ซึ่งทางร้านจำนำได้ขอดูบัตรประชาชน กระทั่งถูกตามจับคาบ้าน นอกจากนี้ ผู้ต้องหายังรับสารภาพว่า เคยก่อเหตุลักทรัพย์ในพื้นที่ อ.เมืองขอนแก่น มาแล้วหลายครั้ง
หมอหนุ่มน้ำตาไหลได้แว่นผ่าตัดคืน หลังถูกคนร้ายฉกไปจากบ้านพักในมหาวิทยาลัยขอนแก่น โจรดอดไปจำนำ 
แว่นตาผ่าตัด,ฐิติ จันทร์เมฆา,มหาวิทยาลัยขอนแก่น,โรงพยาบาลศรีนครินทร์ขอนแก่น,ข่าวหน้า1,ข่าวทั่วไป